Ֆրենկ Բարսոն

**Ֆրենկ Բարսոն** (), անգլիական ֆուտբոլիստ, առավել  հայտնի է  «Բարնսիլ», «Ասթոն Վիլլա», «Մանչեսթեր Յունայթեդ» и «Ուոթֆորդ» ակումբների ելույթները։ Ունեցել է ագրեսիվ, կոպիտ խաղացողի համբավ։

## Անձնական կյանք
Ֆրենկը ծնվել է Շեֆֆիլդի Գրայմսպորտում, 1891 թվականի ապրիլի 10-ին Ուիլյմայի և Ագնես Բարսոնովի ընտանիքում։ Ֆուտբոլալյին կարիերան սկսելուց առաջ աշխատել է որպես դարբին։ 1915 թվականի ամուսնացել է Ֆրենսիս Էվելին Բետտոնի հետ։ Մահացել է 1968 թվականի սեպտեմբերի 13-ին Բիրմինգեմի Ուինսթոն Գրին քաղաքում 77 տարեկանում>:

## Ֆուտբոլային կարիերա
### «Բարնսիլի»
Ֆրենկ Բարսոնը ֆուտբոլ խաղալ սկսել է դպրոցական թիմերում, ապա հանդես է եկել «Ալբիոն» սիրողական ակումբում։ 1909 թվականին տեղափոխվել է «Քեմել Լերդս», երկու տարի անց՝ 1911 թվականի հուլիսին, սկսել է պրոֆեսիոնալ կարիերան «Բարնսլիում»։ Մրցաշրջանի սկսվելուց առաջ երկու խաղով որակազրկվել է «Բիրմինգեմ Սիթիի» դեմ նախամրցաշրջանային ընկերական խաղում տեղի ունեցած կռվի պատճառով։ Մեկ խաղ հետո Անգլիայի Գավաթում Բարսոնը ստիպված է եղել գաղտնի հեռանալ «Գուդիսոն Պարկից», որովհետև մարզադաշտի գլխավոր մուտքի առաջ հավաքվել էին Էվերթոնի մեծ թվով երկրպագուներ, որոնց վրդովվեցրել էր նրա վարքը խաղի ժամանակ։ «Բարնսլիում» Բարսոնի կարիերան ընդհատվել է առաջին համաշխարհային պատերազմի պատճառով, որի պատճառով Անգլիայի ֆուտբոլային լիգան չեղարկել է առաջնության անցկացում։ Սակայն 1916/17 մրցաշրջանում Բարսոնը խաղացել է «Բերնլիում» որպես հրավիրված խաղացող։ Պատերազմի ավարտից հետո Ֆրենկը վերադարձել է «Բարնսլի»։ Սակայն շուտով ֆուտբոլիստը կոնֆլիկտ է ունեցել ակումբի ղեկավարության հետ տրանսպորտային ծախսերի պատճառով, որոնք Բարսոնը ծախսում էր Շեֆֆիլդում գտնվող տանի գալու համար։ Ֆուտբոլիստը հրաժարվել է տեղափոխվել ակումբի գտնվելու վայրին մոտ,        որից հետո վաճառվել են «Ասթոն Վիլլային» 1919 թվականի հոկտեմբերին։

### «Ասթոն Վիլլա»
Բարսոնը տեղափոխվել է «Աստոն Վիլլա» ըդհանուր 2850 ֆունտով, քան Շեֆֆիլդի միջին տարեկան աշխատավարձը։ Բարսոնի տեղափոխման նախաձեռնողը դարձել  է Ջորջ Ռեմզին, որը վերակառուցել է «Աստոն Վիլլան» պատերազմի ավարտից հետո։ Աստոն Վիլլայից առաջարկ ստանալով Բարսոնը սկզբում հայտարարել է, որ բավականաչափ լավ չէ այդ մակարդակի ակումբում խաղալու համար։ 1919 թվականի հոկտեմբերին Ֆրենկը կատարել է նորամուտը «Վիլլայում», «Միդլսբորոյի» դեմ խաղում։

Բարսոնը բիզնես է ունեցել Շեֆֆիլդում և հրաժարվել է տեղափոխվել Բիրմինգեմ նույնիսկ Ասթոն Վիլլայի ղեկավարության պնդումներից հետո։ Դրա պատճառով մի անգամ նա և ակումբի դարպասապահ Սեմ Հարդին, որն ապրում էր Չեսթերֆիլդում, սիտպված են եղել վատ եղանակին յոթ մղոն ոտքով գնալ Մանչեսթեր, որպեսզի հասնեն Օլդ Թրաֆֆորդ, որովհետև երկաթուղային հաղորդակցությունն ընդհատվել էր։

1919/20 մրցաշրջանում Աստոն Վիլլան հաջողությամբ հանդես է եկել Անգլիայի Գավաթի խաղարկությունում՝ հաղթելով «Կուինզ Պարկ Ռեյնջերս», «Մանչեսթեր Յունայթեդ», «Սանդերլենդ», «Տոտենհեմ Հոտսպուր» և «Չելսի» ակումբներին, ինչից հետո դուրս է եկել եզրափակիչ։ Եզրափակչում Աստոն Վիլլան հանդիպել է «Հադերսֆիլդ Թաուն» ակումբի հետ։ Խաղից առաջ Վիլլայի հանդերձարան է մտել գլխավոր մրցավար Ջեք Հաուկրոֆթը, որն զգուշացրել է. «մեկ անզգույշ գործողություն և դու կհեռացվես Բարսոն»։ Մրցավարի նախազգուշացումից հետո նա խաղացել է զգույշ և խախտումներ չի արել խաղի ընթացքում։ Վիլլան հաղթել է 1:0 հաշվով, իսկ Ֆրենկն ստացել է Անգլիայի Գավաթի խաղարկության հաղթողի մեդալ, որը եղել է միակ մեդալը իր կարիերայում։ Հետագայում այդ մեդալը երկու անգամ վաճառվել  է աճուրդներում։

1920/21 մրցաշրջանի սկզբում Բարսոնն ու իր ակումբակից Քլեմ Ստեֆենսոնը բաց են թողել արտագնա խաղն ընդեմ Բոլտոնի, ինչից հետո որակազրկվել են ակումբի ղեկավարության կողմից 14 օրով խաղալ հրաժարվելու պատճառով։ Ակումբի ղեկավարությունը Բարսոնին մեկ ամիս է տվել Բիրմինգեմ տեղափոխվելու համար, սակայն նա հերթական անգամ անտեսել է այդ պահանջը։ Սակայն չնայած ակումբի ղեկավարության հետ ունեցած տարաձայնություններին, 1921 թվականին Բարսոնը նշանակվել է Աստոն Վիլլայի ավագ։ Ավագ նշանակվելու կարճ ժամանակ անց Ֆրենկը աչքի է ընկել գոլով, որը խփել է գլխի հարվածով 30 յարդ հեռավորությունից գրավելով «Շեֆֆիլդ Յունայթեդ» ակումբի դարպասը։

1922 թվականին Լիվեպուլի դեմ խաղից հետո Բարսոնն իր ընկերոջը հրավիրել է սպասելու թիմի հանդերձարանում, ինչը դժգոհություն է առաջացրել Աստոն Վիլլայի տնօրենի մոտ, որը ֆուտբոլիստին որակազրկել է 7 օրով։ Այդ միջադեպից հետո Բարսոնը պահանջել է իրեն ներկայացնել տրանսֆերի։ Ակումբի ղեկավարությունը ընդունել է այդ պահանջը։

Աստոն Վիլլայի կազմում Բարսոնն ընդհանուր առմամբ անցկացրել է 108 խաղ և խփել 10 գոլ։

## Ձեռքբերումներ
 **Ասթոն Վիլլա**
* Անգլիայի Գավաթի դափնեկիր - 1920

## Ելույթների վիճակագրություն

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Բարնսլիի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ